Ammatti: reportteri

Ammatti: reportteri () on Michelangelo Antonionin ohjaama ja draama -ja jännityselokuva, joka sai ensi-iltansa vuonna 1975. Elokuva on vähäeleinen ja sisältää pitkiä kohtauksia. Sitä pidetään yhtenä Antonionin tunnetuimmista teoksista. Se on tunnettu myös keskivaiheilla näytettävästä uutispätkästä, joka sisältää aidon teloituksen, sekä noin seitsemän minuutin pituisesta, yhdellä otolla kuvatusta loppukohtauksesta, jossa kamera vaikuttaa siirtyvän hotellin ikkunakalterin läpi ulos.

Juoni 
Jack Nicholson näyttelee elämäänsä kyllästynyttä David Locke -nimistä toimittajaa, joka yrittää tehdä juttua Pohjois-Afrikassa käytävästä sissisodasta. Mikään ei tunnu onnistuvan, ja kun hän hotellissa löytää viereisestä huoneesta kuolleen miehen, hän päättää omaksua tämän henkilöllisyyden saadakseen uuden, jännittävän vapauden elämässä. Kuollut mies on valitettavasti sekaantunut laittomien aseiden salakauppaan, ja pian Locke tajuaa menneensä liian pitkälle.

Lähteet

Aiheesta muualla 
 Elokuvan virallinen sivusto. 

Road moviet
Italialaiset draamaelokuvat
Ranskalaiset draamaelokuvat
Michelangelo Antonionin ohjaamat elokuvat
Vuoden 1975 italialaiset elokuvat
Vuoden 1975 espanjalaiset elokuvat
Vuoden 1975 ranskalaiset elokuvat
Ranskalaiset jännityselokuvat